DOI: 10.14457/tu.the.2024.1178
title: ปัจจัยที่ส่งผลต่อการลาออกของเจ้าหน้าที่วิเคราะห์สินเชื่อ

description: เจ้าหน้าที่วิเคราะห์สินเชื่อเป็นตำแหน่งงานที่มีความสำคัญในธนาคารพาณิชย์ เนื่องจาก เป็นผู้ประเมินความเสี่ยงทั้งฝั่งผู้ขอสินเชื่อและฝั่งของธนาคารพาณิชย์เพื่อให้เกิดความสมดุล เป็นงานที่ต้องอาศัยความรู้ ทักษะ และประสบการณ์เพื่อให้การวิเคราะห์สินเชื่อเป็นไปอย่างมีประสิทธิภาพ การลาออกของเจ้าหน้าที่วิเคราะห์สินเชื่อจึงมีผลกระทบต่อการดำเนินงานของธนาคารพาณิชย์ จากผลสำรวจพบว่า เจ้าหน้าที่วิเคราะห์สินเชื่อมีแนวโน้มลาออกประมาณ 71.75% และผู้ที่ลาออกส่วนใหญ่ยังคงประกอบอาชีพเดิมในสายงานวิเคราะห์สินเชื่อ การลาออกจึงน่าจะไม่ได้เกิดจากลักษณะงานโดยตรงแต่อาจเกิดจากปัจจัยอื่น การวิจัยนี้จึงมีวัตถุประสงค์เพื่อศึกษาปัจจัยที่ส่งผลต่อการลาออกของเจ้าหน้าที่วิเคราะห์สินเชื่อ ทั้งปัจจัยส่วนบุคคล และปัจจัยด้านองค์การ ภายใต้กรอบแนวคิดทางเศรษฐศาสตร์และทฤษฎีแรงจูงใจในการทำงาน โดยใช้ข้อมูลจากแบบสอบถาม กลุ่มตัวอย่าง ได้แก่ เจ้าหน้าที่วิเคราะห์สินเชื่อที่ทำงานในธนาคารพาณิชย์ ในเขตกรุงเทพมหานคร ทั้งที่เคยลาออกและไม่เคยลาออก การวิเคราะห์ข้อมูลใช้สถิติเชิงพรรณนาและสถิติเชิงอนุมาน โดยทดสอบสมมติฐานที่ระดับนัยสำคัญทางสถิติ 0.05ผลการวิเคราะห์พบว่า ปัจจัยส่วนบุคคล ได้แก่ เพศ อายุ สถานภาพสมรส คณะและสาขาที่สำเร็จการศึกษา ตำแหน่งงาน อายุงาน รายได้ ภาระหนี้ ประเภทของงานวิเคราะห์สินเชื่อ และจำนวนชั่วโมงการทำงานต่อวัน ล้วนส่งผลต่อการตัดสินใจลาออกของเจ้าหน้าที่วิเคราะห์สินเชื่อ โดยเฉพาะในกลุ่มที่มีอายุระหว่าง 40–49 ปี มีสถานภาพโสด มีระดับตำแหน่งงานและอายุงานน้อย รายได้เฉลี่ยต่อเดือนต่ำ ภาระหนี้น้อย และมีชั่วโมงการทำงานเกิน 8 ชั่วโมงต่อวัน มีแนวโน้มลาออกสูงกว่ากลุ่มอื่น อย่างไรก็ตาม ไม่พบความแตกต่างอย่างมีนัยสำคัญทางสถิติในปัจจัยด้านระดับการศึกษา ในส่วนของปัจจัยด้านองค์กร พบว่า ความมั่นคงและโอกาสความก้าวหน้าในงาน ความสัมพันธ์ระหว่างเพื่อนร่วมงานและผู้บังคับบัญชา นโยบายการบริหารงานขององค์กร ลักษณะงานและความรับผิดชอบ มีผลต่อการตัดสินใจลาออกอย่างมีนัยสำคัญ ในขณะที่การนำเทคโนโลยีปัญญาประดิษฐ์ (AI) มาใช้ในงานวิเคราะห์สินเชื่อ ไม่พบว่ามีอิทธิพลต่อการตัดสินใจลาออก โดยเจ้าหน้าที่วิเคราะห์สินเชื่อส่วนใหญ่มองว่า AI ช่วยเพิ่มประสิทธิภาพในการทำงาน และไม่ได้เป็นแรงผลักดันในการตัดสินใจลาออกผลการศึกษานี้ สามารถนำไปใช้ประกอบการวางแผนสรรหาและคัดเลือกบุคลากรตลอดจนการกำหนดกลยุทธ์ในการรักษาบุคลากรที่มีศักยภาพให้อยู่กับองค์กรได้อย่างยาวนาน โดยองค์กรควรให้ความสำคัญกับการกำหนดเส้นทางความก้าวหน้าในสายอาชีพ การสื่อสารนโยบายอย่างชัดเจน การออกแบบระบบการทำงานที่ยืดหยุ่น และการส่งเสริมความสัมพันธ์ในที่ทำงาน เพื่อสร้างสภาพแวดล้อมที่เอื้อต่อการคงอยู่ของเจ้าหน้าที่วิเคราะห์สินเชื่อ ซึ่งสิ่งเหล่านี้เป็นปัจจัยหลักที่เจ้าหน้าที่วิเคราะห์สินเชื่อให้ความสำคัญและมีผลต่อการตัดสินใจลาออกเจ้าหน้าที่วิเคราะห์สินเชื่อเป็นตำแหน่งงานที่มีความสำคัญในธนาคารพาณิชย์ เนื่องจาก เป็นผู้ประเมินความเสี่ยงทั้งฝั่งผู้ขอสินเชื่อและฝั่งของธนาคารพาณิชย์เพื่อให้เกิดความสมดุล เป็นงานที่ต้องอาศัยความรู้ ทักษะ และประสบการณ์เพื่อให้การวิเคราะห์สินเชื่อเป็นไปอย่างมีประสิทธิภาพ การลาออกของเจ้าหน้าที่วิเคราะห์สินเชื่อจึงมีผลกระทบต่อการดำเนินงานของธนาคารพาณิชย์ จากผลสำรวจพบว่า เจ้าหน้าที่วิเคราะห์สินเชื่อมีแนวโน้มลาออกประมาณ 71.75% และผู้ที่ลาออกส่วนใหญ่ยังคงประกอบอาชีพเดิมในสายงานวิเคราะห์สินเชื่อ การลาออกจึงน่าจะไม่ได้เกิดจากลักษณะงานโดยตรงแต่อาจเกิดจากปัจจัยอื่น การวิจัยนี้จึงมีวัตถุประสงค์เพื่อศึกษาปัจจัยที่ส่งผลต่อการลาออกของเจ้าหน้าที่วิเคราะห์สินเชื่อ ทั้งปัจจัยส่วนบุคคล และปัจจัยด้านองค์การ ภายใต้กรอบแนวคิดทางเศรษฐศาสตร์และทฤษฎีแรงจูงใจในการทำงาน โดยใช้ข้อมูลจากแบบสอบถาม กลุ่มตัวอย่าง ได้แก่ เจ้าหน้าที่วิเคราะห์สินเชื่อที่ทำงานในธนาคารพาณิชย์ ในเขตกรุงเทพมหานคร ทั้งที่เคยลาออกและไม่เคยลาออก การวิเคราะห์ข้อมูลใช้สถิติเชิงพรรณนาและสถิติเชิงอนุมาน โดยทดสอบสมมติฐานที่ระดับนัยสำคัญทางสถิติ 0.05ผลการวิเคราะห์พบว่า ปัจจัยส่วนบุคคล ได้แก่ เพศ อายุ สถานภาพสมรส คณะและสาขาที่สำเร็จการศึกษา ตำแหน่งงาน อายุงาน รายได้ ภาระหนี้ ประเภทของงานวิเคราะห์สินเชื่อ และจำนวนชั่วโมงการทำงานต่อวัน ล้วนส่งผลต่อการตัดสินใจลาออกของเจ้าหน้าที่วิเคราะห์สินเชื่อ โดยเฉพาะในกลุ่มที่มีอายุระหว่าง 40–49 ปี มีสถานภาพโสด มีระดับตำแหน่งงานและอายุงานน้อย รายได้เฉลี่ยต่อเดือนต่ำ ภาระหนี้น้อย และมีชั่วโมงการทำงานเกิน 8 ชั่วโมงต่อวัน มีแนวโน้มลาออกสูงกว่ากลุ่มอื่น อย่างไรก็ตาม ไม่พบความแตกต่างอย่างมีนัยสำคัญทางสถิติในปัจจัยด้านระดับการศึกษา ในส่วนของปัจจัยด้านองค์กร พบว่า ความมั่นคงและโอกาสความก้าวหน้าในงาน ความสัมพันธ์ระหว่างเพื่อนร่วมงานและผู้บังคับบัญชา นโยบายการบริหารงานขององค์กร ลักษณะงานและความรับผิดชอบ มีผลต่อการตัดสินใจลาออกอย่างมีนัยสำคัญ ในขณะที่การนำเทคโนโลยีปัญญาประดิษฐ์ (AI) มาใช้ในงานวิเคราะห์สินเชื่อ ไม่พบว่ามีอิทธิพลต่อการตัดสินใจลาออก โดยเจ้าหน้าที่วิเคราะห์สินเชื่อส่วนใหญ่มองว่า AI ช่วยเพิ่มประสิทธิภาพในการทำงาน และไม่ได้เป็นแรงผลักดันในการตัดสินใจลาออกผลการศึกษานี้ สามารถนำไปใช้ประกอบการวางแผนสรรหาและคัดเลือกบุคลากรตลอดจนการกำหนดกลยุทธ์ในการรักษาบุคลากรที่มีศักยภาพให้อยู่กับองค์กรได้อย่างยาวนาน โดยองค์กรควรให้ความสำคัญกับการกำหนดเส้นทางความก้าวหน้าในสายอาชีพ การสื่อสารนโยบายอย่างชัดเจน การออกแบบระบบการทำงานที่ยืดหยุ่น และการส่งเสริมความสัมพันธ์ในที่ทำงาน เพื่อสร้างสภาพแวดล้อมที่เอื้อต่อการคงอยู่ของเจ้าหน้าที่วิเคราะห์สินเชื่อ ซึ่งสิ่งเหล่านี้เป็นปัจจัยหลักที่เจ้าหน้าที่วิเคราะห์สินเชื่อให้ความสำคัญและมีผลต่อการตัดสินใจลาออก